1999/486/EY: Komission päätös, tehty 2 päivänä heinäkuuta 1999, Kolumbiasta peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 94/269/EY muuttamisesta (tiedoksiannettu numerolla K(1999) 1826) (ETA:n kannalta merkityksellinen teksti)



Virallinen lehti nro L 190 , 23/07/1999 s. 0032 - 0035



KOMISSION PÄÄTÖS, tehty 2 päivänä heinäkuuta 1999, Kolumbiasta peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 94/269/EY muuttamisesta (tiedoksiannettu numerolla K(1999) 1826) (ETA:n kannalta merkityksellinen teksti) (1999/486/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 11 artiklan, sekä katsoo, että 1) Kolumbiasta peräisin olevien kalastus- ja vesiviljelytuotteiden tuontia koskevista erityisvaatimuksista 8 päivänä huhtikuuta 1994 annetun komission päätöksen 94/269/EY(3), sellaisena kuin se on viimeksi muutettuna asetuksella 96/31/EY(4), 1 artiklassa säädetään, että terveysministeriö (elintarvikeosasto) on Kolumbian toimivaltainen viranomainen, joka valvoo ja tarkastaa, täyttävätkö kalastus- ja vesiviljelytuotteet direktiivin 91/493/ETY vaatimukset, 2) Kolumbian hallituksen uudelleenjärjestelyn seurauksena kalastustuotteiden terveystodistuksia myöntävä toimivaltainen viranomainen on vaihtunut Ministerio de Salud - Division de Alimentosista (terveysministeriö - elintarvikeosasto) Instituto Nacional de Vigilancia de Medicamentos y Alimentosiin (Invima), ja tämä uusi viranomainen pystyy tehokkaasti tarkastamaan voimassa olevan lainsäädännön soveltamista; sen vuoksi on muutettava päätöksessä 94/269/EY annetun toimivaltaisen viranomaisen nimi, 3) on aiheellista yhdenmukaistaa päätöksen 94/269/EY sanamuoto eräistä kolmansista maista peräisin olevien kalastus- ja vesiviljelytuotteiden erityisistä tuontiedellytyksistä myöhemmin hyväksyttyjen komission päätösten kanssa, ja 4) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 94/269/EY seuraavasti: 1) Korvataan 1 artikla seuraavasti: " 1 artikla 'Institutio Nacional de Vigilancia de Medicamentos y Alimentos (Invima)' on Kolumbian toimivaltainen viranomainen, joka valvoo ja tarkistaa, täyttävätkö kalastus- ja vesiviljelytuotteet direktiivin 91/493/ETY vaatimukset." 2) Korvataan 2 artikla seuraavasti: " 2 artikla Kolumbiasta peräisin olevien kalastus- ja vesiviljelytuotteiden on täytettävä seuraavat vaatimukset: 1) Jokaiseen lähetykseen on kuuluttava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli on liitteessä A. 2) Tuotteiden on oltava lähtöisin liitteessä B olevassa luettelossa mainitusta hyväksytystä laitoksesta, tehdasaluksesta, kylmävarastosta tai pakastusaluksesta. 3) Jos on kyse muista kuin säilyketeollisuuteen tarkoitetuista pakkaamattomina jäädytetyistä kalastustuotteista, pakkaukseen on merkittävä pysyvästi sana 'KOLUMBIA' ja hyväksytyn alkuperälaitoksen, -tehdasaluksen, -kylmävaraston tai -pakastusaluksen hyväksyntä- tai rekisterinumero." 3) Korvataan liite A tämän päätöksen liiteellä. 2 artikla Tämä päätös on osoitettu kaikille jäsenvaltioille. Tehty Brysselissä 2 päivänä heinäkuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 115, 6.5.1994, s. 38. (4) EYVL L 9, 12.1.1996, s. 6. LIITE "LIITE A >PIC FILE= "L_1999190FI.003403.EPS"> >PIC FILE= "L_1999190FI.003501.EPS">"